cyanic-selkie/wikianc huggingface dataset:
অরিন্দম শীল
প্রথম জীবন
১৯৬৪ সালের ১২ই মার্চ শীল উত্তর কলকাতার এক ঐতিহ্যবাহী যৌথ পরিবারে জন্মগ্রহণ করেন। তিনি কলকাতার সেন্ট জোসেফস কলেজ ও সেন্ট জেভিয়ার্স কলেজ থেকে আইসিএসই, আইএসসি এবং বিকম (অনার্স) সমাপ্ত করেন। পরে কলকাতা বিশ্ববিদ্যালয়ের ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট থেকে এমবিএ ডিগ্রি নেন। অভিনেতা হবার জন্যে তিনি আমেরিকায় পিএইচডির সুযোগ ত্যাগ করেন। ২০১২ সালে তার পরিচালিত প্রথম চলচ্চিত্র আবর্ত দর্শক-সমালোচকদের কাছে সমাদৃত হয়। এরপর থেকে শীল এবং তার কোম্পানি নাথিং বিয়ন্ড সিনেমা একের পর এক নির্মাণ করেছে দ্য বং কানেকশন, ভায়া দার্জিলিং, ০৩৩, ব্রেক ফেল, শুকনো লঙ্কা, নোবেল চোর, কাহানি, সানডে, ডিটেকটিভ ব্যোমকেশ বক্সী, টিইথ্রিএন, মেরি পেয়ারি বিন্দু এবং অন্যান্য।
ইসলামি বিজ্ঞান
ইসলামি বিজ্ঞান (علوم الدين) হলো একগুচ্ছ ঐতিহ্যবাহী বিজ্ঞান চর্চার বিষয়বস্তু যা মূলত ইসলামি পণ্ডিতদের (ʿulamāʾ) দ্বারা চর্চিত হয়েছে। এর মূল লক্ষ্য ছিল ইসলাম ধর্মের বিভিন্ন জ্ঞানকে আরও ভালোভাবে চর্চা ও বোঝার সুযোগ সৃষ্টি।
আমেরিকা বিরোধিতা
ডান|থাম্ব|300x300পিক্সেল| [[ইরান-মার্কিন পারস্পরিক চুক্তি প্রত্যাহার|ইরানের পরমাণু চুক্তি থেকে আমেরিকান প্রত্যাহারের পর আমেরিকা বিরোধী সমাবেশে ইরানে দুই বিক্ষোভকারী একটি আমেরিকান পতাকা ছিঁড়েছে।]] অ্যান্টি-আমেরিকানবাদ (যাকে অ্যান্টি-আমেরিকান সেন্টিমেন্টও বলা হয়) হল মার্কিন যুক্তরাষ্ট্র, এর সরকার, এর পররাষ্ট্র নীতি বা আমেরিকানদের প্রতি বিদ্বেষ, ভীতি বা ঘৃণা।
অ্যান্টি-আমেরিকানবাদের আলোচনায় বেশিরভাগ ক্ষেত্রেই অনুভূতির (সাধারণ বিতৃষ্ণা ব্যতীত) যা অন্তর্ভুক্ত রয়েছে তার একটি সুনির্দিষ্ট ব্যাখ্যার অভাব রয়েছে, যার ফলে শব্দটি ব্যাপকভাবে এবং একটি প্রভাববাদী পদ্ধতিতে ব্যবহার করা হয়েছে, যার ফলে অনেক অভিব্যক্তির অযৌক্তিক ছাপ রয়েছে। আমেরিকা বিরোধী হিসাবে বর্ণনা করা হয়েছে। লেখক এবং প্রবাসী উইলিয়াম রাসেল মেল্টন বর্ণনা করেছেন যে মার্কিন যুক্তরাষ্ট্রের সমালোচনা মূলত এই ধারণা থেকে উদ্ভূত হয় যে মার্কিন যুক্তরাষ্ট্র একটি " বিশ্ব পুলিশ " হিসাবে কাজ করতে চায়। জার্মান ইতিহাসবিদ ড্যারিয়াস হার্ওয়ার্টের একটি বিশ্লেষণ অনুসারে, এই শব্দটি আজকাল বেশিরভাগই আমেরিকান নীতির বিরোধিতাকারী দৃষ্টিভঙ্গিগুলিকে অসম্মান করার চেষ্টা করে বিতর্ককে স্তব্ধ করার জন্য ব্যবহৃত হয়। হার্ওয়ার্ট আরও উল্লেখ করেছেন যে 1980 সাল থেকে, এই শব্দটি জার্মান রাজনীতিতে ব্যবহার বৃদ্ধি পেয়েছে, উদাহরণস্বরূপ যারা জার্মানিতে আমেরিকান সামরিক ঘাঁটি বন্ধ করতে ইচ্ছুক তাদের বদনাম করা, যদিও সমালোচনা সম্পূর্ণভাবে বৈধ হতে পারে এবং সাম্প্রতিক জরিপগুলি দেখিয়েছে যে জার্মানদের অধিকাংশই প্রকৃতপক্ষে মার্কিন সেনা প্রত্যাহার চায়।
ব্যুৎপত্তি
অনলাইন অক্সফোর্ড অভিধানে "অ্যান্টি-আমেরিকানিজম" শব্দটিকে "মার্কিন যুক্তরাষ্ট্রের স্বার্থের প্রতি শত্রুতা" হিসাবে সংজ্ঞায়িত করা হয়েছে।
হুয়ান বেরনাত
হুয়ান বেরনাত ভেলাস্কো (জন্ম: ১ মার্চ ১৯৯৩) হলেন একজন স্পেনীয় ফুটবলার, যিনি পারি সাঁ-জেরমাঁ এবং স্পেন ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মুলত একজন রক্ষণভাগের খেলোয়াড় হলেও মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
তিনি লা লিগা ক্লাব ভালেনসিয়া-এর হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে ২০১৪ সালে, তিনি জার্মান ক্লাব বায়ার্ন মিউনিখে যোগদান করেন, যেখানে থাকাকালীন প্রত্যেক মৌসুমে তিনি বুন্দেসলিগা শিরোপা জয়লাভ করেন। তিনি বায়ার্ন মিউনিখের হয়ে সর্বমোট ১১৫টি প্রতিযোগিতামূলক ম্যাচ খেলেছেন। অতঃপর ২০১৮ সালে, তিনি ফরাসি ক্লাব পারি সাঁ-জেরমাঁয় যোগদান করেন।
উইমেনস মস্ক অব অ্যামেরিকা
থাম্ব|একটি মসজিদে মহিলা আমেরিকার নারীদের মসজিদ (ইংরেজি: Women's Mosque of America) শুধুমাত্র নারীদের জন্য নির্মিত একটি বিশেষায়িত মসজিদ। মসজিদটি ক্যালিফোর্নিয়ার লস এঞ্জেলেস এর  পিকো-ইউনিয়ন জেলায় অবস্থিত।
হুয়ান বেরনাত
ক্লাব
বায়ার্ন মিউনিখ
আন্তর্জাতিক
স্পেন অনূর্ধ্ব-১৯
উইমেনস মস্ক অব অ্যামেরিকা
স্থাপনা
আমেরিকার নারীদের মসজিদ ভবনটি শত বছরের পুরনো। এটি ডাউনটাউনের নিকটেই অবস্থিত। এই ভবনে বিভিন্ন ধর্মের অনুসারীরা তাদের ধর্মীয় কাজ করে থাকে। বিশেষত কিছু ইহুদী ও খ্রিস্টান ধর্মীয় অনুসারীরা এখানে আসে।
কোঙ্কণী ভাষাভাষী অনুয়ায়ী ভারতের রাজ্যসমূহ
কোঙ্কণী ভাষা হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা। এটি ভারতের গোয়া রাজ্যের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ২১তম সর্বাধিক প্রচলিত ভাষা। এবং ভারতে এই ভাষার বক্তার সংখ্যা ২২ লক্ষের বেশি যা ভারতের মোট জনসংখ্যার ০.১৯%। মাতৃভাষী বক্তার সংখ্যা অনুসারে এই ভাষাটি বিশ্বের সর্বাধিক ১০০ টি প্রচলিত ভাষার বাইরে।
নিচের তালিকাটি কোঙ্কণী-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী কোঙ্কণীভাষীর তালিকা নিম্নরূপ:
দীপিকা চিখালিয়া
দীপিকা টোপিওয়ালা (বা দীপিকা চিখালিয়া; জন্ম: ২৯শে এপ্রিল ১৯৬৫) হলেন একজন ভারতীয় অভিনেত্রী এবং রাজনীতিবিদ। তিনি রামনন্দ সাগরের জনপ্রিয় টেলিভিশন ধারাবাহিক রামায়ণে দেবী সীতার চরিত্রে অভিনয়ের মাধ্যমে খ্যাতি অর্জন করেছিলেন। অতঃপর তিনি বেশ কয়েকটি ভারতীয় ঐতিহাসিক টেলিভিশন ধারাবাহিক করেছেন, যেগুলো তাঁকে দর্শকের মনে স্থান করে নিতে দারুণভাবে সহায়তা করেছিল।
চলচ্চিত্র জীবন
তিনি চলচ্চিত্র সুন মেরি লায়লা (১৯৮৩)-তে অভিনয় করার মাধ্যমে চলচ্চিত্র জগতে প্রবেশ করেন; যেখানে তিনি রাজ কিরণের মতো অভিনয়শিল্পীর সাথে অভিনয় করেছিলেন। অতঃপর তিনি রাজেশ খান্নার সাথে ৩টি ব্যবসায়িকভাবে সফল চলচ্চিত্রে অভিনয় করেছিলেন; যেগুলো হলো রুপয়ে দশ করোড়, ঘর কা চিরাগ এবং খুদাই। তিনি প্রভুর সাথে নঙ্গল (১৯৯২) নামে একটি মালয়ালম চলচ্চিত্রে এবং প্রসেনজিৎ চট্টোপাধ্যায়ের সাথে আশা ও ভালোবাসা নামক একটি বাংলা চলচ্চিত্রে অভিনয় করেছেন। তিনি গুজরাতি সুপার স্টার নরেশ কানোদিয়ার বিপরীতে জোড়ে রহেজো রাজ এবং লাজু লখনের মতো কয়েকটি গুজরাতি চলচ্চিত্রেও অভিনয় করেছেন।
দীপিকা চিখালিয়া রাজ কিরণের বিপরীতে ১৯৮৩ সালে মুক্তিপ্রাপ্ত সুন মেরি লায়লা নামক চলচ্চিত্রে প্রধান অভিনেত্রী হিসাবে আত্মপ্রকাশ করেছিলেন, তবে তাঁর প্রথম চলচ্চিত্রটি সফল হলেও তিনি ১৯৮৭ সাল পর্যন্ত প্রথম শ্রেণীর চলচ্চিত্রে অভিনয়ের প্রস্তাব পাননি। দীপিকা ১৯৮৫ সালে জনপ্রিয় টেলিভিশন ধারাবাহিক দাদা দাদি কি কাহানি-তে অভিনয় করেছেন। ইতোমধ্যে তিনি ভগবান দাদা (১৯৮৬), কালা ধন্দা গোরে লোগ (১৯৮৬) এবং ডুরি (১৯৮৯)-এর ব্যবসায়িকভাবে অসফল চলচ্চিত্রে অভিনয় করেছেন এবং দ্বিতীয় শ্রেণীর ভৌতিক চলচ্চিত্র চীখ (১৯৮৬) এবং রাত কে অন্ধের মে (১৯৮৭)-তে প্রধান নায়িকা হিসেবে অভিনয় করেছেন। যা বক্স অফিসে ভালো সাফল্য অর্জন করতে পারেনি।
টেলিভিশন ও চলচ্চিত্র জীবন
পরবর্তীতে ১৯৮৭ সালে, তিনি রামনন্দ সাগরের জনপ্রিয় টেলিভিশন ধারাবাহিক রামায়ণে দেবী সীতার চরিত্রে অভিনয় করেছিলেন, যা তাঁকে জাতীয় খ্যাতি অর্জন করতে দারুণভাবে সহায়তা করেছিল। অতঃপর তিনি ১৯৮৮ সালে বিক্রম অর বেতাল, ১৯৮৯ সালে দ্য সোর্ড অফ টিপু সুলতান এবং লব কুশ এর মতো জনপ্রিয় টেলিভিশন ধারাবাহিকের কেন্দ্রীয় চরিত্রে অভিনয় করেছেন। হিন্দি চলচ্চিত্র জগতে তাঁর জনপ্রিয় চলচ্চিত্রগুলো হলো ১৯৮৯ সালে মুক্তিপ্রাপ্ত ঘর কা চিরাগ এবং ১৯৯১ সালে মুক্তিপ্রাপ্ত রুপয়ে দশ করোড়; দুটি চলচ্চিত্রেই তিনি রাজেশ খান্নার সাথে অভিনয় করেছিলেন এবং এই চলচ্চিত্র দুটিতে তাঁর চরিত্রটি কম সময়ের জন্য প্রদর্শিত হয়েছিল। অতঃপর তিনি খুদাই নামক একটি চলচ্চিত্রে অভিনয় করেছিলেন, যেটি ১৯৯৪ সালে বাণিজ্যিকভাবে ব্যর্থ চলচ্চিত্রের মধ্যে অন্যতম ছিল। ১৯৯০ সালে শঙ্কর নাগের বিপরীতে কেন্দ্রীয় নায়িকা হিসাবে তাঁর কন্নড় চলচ্চিত্রটি বক্স অফিসে বেশ জনপ্রিয় হয়েছিল। এছাড়াও প্রসেনজিৎ চট্টোপাধ্যায়ের বিপরীতে তাঁর বাংলা চলচ্চিত্র আশা ও ভালোবাসা (১৯৮৯) এবং প্রভুর বিপরীতে তামিল ছবি নঙ্গল (১৯৯৯) বক্স অফিসে বেশ জনপ্রিয় ছিল।
ইন্ডিয়ান ইনস্টিটিউট অফ ম্যানেজমেন্ট আহমেদাবাদ
ইন্ডিয়ান ইনস্টিটিউট অফ ম্যানেজমেন্ট আহমেদাবাদ (আইআইএম আহমেদাবাদ বা আইআইএমএ), ভারতের অন্যতম সেরা বিজনেস স্কুল। এটি ভারতের গুজরাত, আহমেদাবাদে অবস্থিত একটি পাবলিক বিজনেস স্কুল ।
১৯৬১ সালে প্রতিষ্ঠিত এই প্রতিষ্ঠানটি ব্যবস্থাপনা ও কৃষি-ব্যবসা পরিচালনায় স্নাতকোত্তর ডিগ্রির প্রকল্প, একটি ফেলোশিপ প্রকল্প এবং বেশ কয়েকটি নির্বাহী প্রশিক্ষণ প্রকল্প প্রদান করে। প্রতিষ্ঠানের প্রতিষ্ঠাতা পরিচালক ছিলেন রবি জে মঠাই । অন্যান্য উল্লেখযোগ্য প্রতিষ্ঠাতা ব্যক্তিত্ব হলেন ভারতীয় পদার্থবিজ্ঞানী বিক্রম সারাভাই এবং ভারতীয় ব্যবসায়ী কস্তুরভাই লালভাই ।
ইতিহাস
আইআইএম আহমেদাবাদ বি্দ্যায়তনটি ১৯৬১ সালের ১১ ই ডিসেম্বর ভারত সরকার, গুজরাত সরকার, হার্ভার্ড বিজনেস স্কুল এবং ভারতীয় শিল্পের বিশিষ্ট সদস্যদের সক্রিয় সহায়তায় প্রতিষ্ঠিত হয়। পদার্থবিজ্ঞানী বিক্রম সারাভাই এবং ব্যবসায়ী কস্তুরভাই লালভাই, উভয়ই আহমেদাবাদের বাসিন্দা, প্রতিষ্ঠানটি স্থাপনে মুখ্য ভূমিকা পালন করেছিলেন। প্রতিষ্ঠানে কস্তুরভাই লালভাই ম্যানেজমেন্ট ডেভলপমেন্ট সেন্টার এবং উদ্যোক্তাদের একজন কস্তুরভাই লালভাই চেয়ার তার সম্মানে নামকরণ করেছেন। ব্যবস্থাপনা শিক্ষিকা রবি জে মঠাই এবং অন্যান্য আহমেদাবাদ ভিত্তিক শিল্পপতিরাও এর সৃষ্টিতে প্রধান ভূমিকা পালন করেছিলেন।
স্থাপত্য
লুই কানের স্থাপত্যশৈলী উন্মুক্ত লাল ইট ব্যবহার, হোস্টেল এবং একাডেমিক ব্লকগুলিতে জ্যামিতিক আকারের বিস্তৃত ব্যবহার এবং শ্রেণিকক্ষের বাইরে বিশাল করিডোর দ্বারা চিহ্নিত। তিনি ভারতীয় ঐতিহ্যবাহী এবং স্থানীয় স্থাপত্য এবং আধুনিক স্থাপত্যকে দক্ষতার সাথে সংযুক্ত করেছিলেন। প্রচুর পর্যটক এবং স্থাপতি শিক্ষার্থীরা প্রায়শই এর অভূতপূর্ব স্থাপত্য প্রভাবের জন্য বিদ্যায়তনটি ভ্রমণ করেন।
অন্যরা
ভারতীয় তথ্যপ্রযুক্তি শিল্পপতি এবং ইনফোসিসের সহ-প্রতিষ্ঠাতা এনআর নারায়ণ মুর্তি আইআইএম আহমেদাবাদে প্রধান সিস্টেম প্রোগ্রামার হিসাবে প্রথম কাজ পেয়েছিলেন।
মোমের আলো
মোমের আলো হল একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি ১৯৬৪ সালে মাধবী পিকচার্স প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, উৎপল দত্ত, গীতা দে।
কাহিনী
দীপা একজন সিজোফ্রেনিক রোগী যিনি তার ব্যক্তিগত জীবনে ঘটে যাওয়া একটি দুর্ঘটনার কারণে স্বাভাবিকতা হারিয়ে ফেলেন। একটি আহত মনকে থেরাপির ওষুধের চেয়ে যত্ন এবং আরও ভালোবাসা দেওয়া প্রয়োজন তা প্রমাণ করার জন্য ডাঃ সুরজিৎ সেন এই কেসটি একটি চ্যালেঞ্জ হিসাবে গ্রহণ করেন। চলচ্চিত্রটিতে দেখানো হয়েছে যে কীভাবে ডাক্তার তার রোগীর সাথে ঘনিষ্ঠ হয়ে ওঠে এবং ধীরে ধীরে তার সঙ্কটের বিশদে প্রবেশ করে এবং তাকে স্বাভাবিক জীবনযাপন করতে সক্ষম করে তোলে।
স্লোভেনীয় ভাষা
স্লোভেনীয় ভাষা (স্লোভেনীয় ভাষায়: Slovenščina স্লোওয়েনশ্চিনা) ইন্দো-ইউরোপীয় ভাষাপরিবারের স্লাভীয় শাখার দক্ষিণ দলের পশ্চিম উপদলের একটি ভাষা। অন্য সব স্লাভীয় ভাষার মত স্লোভেনীয় ভাষাও প্রত্ন-স্লাভীয় ভাষা থেকে উৎপত্তি লাভ করেছে। লাতিন লিপিতে লেখা ১০৯০ সালের স্লোভেনীয় একটি উপভাষার লিখিত নিদর্শন পাওয়া গেছে। এগুলি সমগ্র স্লাভীয় সাহিত্যেরই প্রাচীনতম নিদর্শনগুলির একটি।
স্লোভেনিয়ার প্রায় ১৮ লক্ষ লোক স্লোভেনীয় ভাষাতে কথা বলেন। এছাড়াও ভাষাটি ইতালি, অস্ট্রিয়া, সার্বিয়া, ক্রোয়েশিয়া, এবং বসনিয়া ও হার্জেগোভিনাতে প্রচলিত। সব মিলিয়ে বিশ্বে ২০ লক্ষেরও বেশি লোক স্লোভেনীয় ভাষাতে কথা বলেন। স্লোভেনীয় ভাষার সাথে পার্শ্ববর্তী ক্রোয়েশিয়ার কায়কাভীয় ভাষার বেশ মিল রয়েছে। এই দুই ভাষার বক্তাগণ একে অপরকে বেশ ভালভাবে বুঝতে পারেন। এছাড়াও চাকাভীয় ক্রোয়েশীয় ভাষার কিছু উপভাষার সাথে স্লোভেনীয় ভাষার ব্যাকরণগত ও শব্দগত মিল রয়েছে।
স্লোভেনীয় ভাষা স্লোভেনিয়ার সরকারি ভাষা। তবে যুগোস্লাভ শাসনের কারণে অধিকাংশ স্লোভেনীয় বক্তা সার্বো-ক্রোয়েশীয় ভাষাতেও কথা বলতে পারেন। স্লোভেনিয়ার সরকারী, সামাজিক এবং ব্যক্তিগত পরিমণ্ডলের সর্বত্র স্লোভেনীয় ভাষা ব্যবহৃত হয়। ভাষাটিতে বহু সংবাদপত্র, ম্যাগাজিন ও বই প্রকাশিত হয়।
বর্ণমালা
অতীতে স্লোভেনীয় ভাষা লিখতে গ্লাগোলিটিক বর্ণমালা ও লাতিন বর্ণমালা-ভিত্তিক বিভিন্ন বর্ণমালার প্রচলন ছিল। পরবর্তীতে বর্ণমালা নিয়ে মতানৈক্য দেখা দিলে ১৮৩৫ সালের দিকে একটি স্লোভেনীয় কৃষি পত্রিকা গায়-এর লাতিন বর্ণমালা (মূলত ক্রোয়েশীয় ভাষার জন্য প্রণীত) ব্যবহার করা শুরু করে, এরপর স্লোভেনীয় বর্ণমালা গায়-এর বর্ণমালার উপর ভিত্তি করে সংক্ষিপ্তাকারে পরিমার্জিত হয় কারণ ক্রোয়েশীয় ভাষার বেশ কিছু ধ্বনি স্লোভেনীয় ভাষায় নেই। নিম্নে স্লোভেনীয় বর্ণমালা দেখানো হল:
লক্ষণীয় যে, স্লোভেনীয় ভাষায় 'Lj lj' ও 'Nj nj' এর অস্তিত্ব থাকলেও এরা স্বাধীন বর্ণ হিসেবে স্বীকৃত নয় কারণ এরা সার্বো-ক্রোয়েশীয় শ্‌তোকাভীয় ভাষার মত আলাদা ধ্বনি বহন করে না। 'Dž dž' বিদেশি শব্দের ধ্বনি লিখতে ব্যবহৃত হয় তবে স্লোভেনীয় ভাষায় এটিকেও আলাদা বর্ণ হিসেবে বিবেচনা করা হয় না। যুগোস্লাভ শাসনের কারণে স্লোভেনিয়াতে সার্বিয়া, বসনিয়া-হার্জেগোভিনা ও ক্রোয়েশিয়া থেকে আগত অনেক মানুষ রয়েছেন যাঁদের নামে 'Ć ć' ও 'Đ đ' বর্ণদ্বয় রয়েছে, তাই স্লোভেনীয় ভাষায় সার্বো-ক্রোয়েশীয় নামের ক্ষেত্রে এই দুই বর্ণ অপরিবর্তিত রেখেই ব্যবহৃত হয়। তবে স্লোভেনীয় ভাষায় এদের উচ্চারণ 'Č č' ও 'Dž dž' এর মতই।
যদিও গায়-এর লাতিন বর্ণমালার প্রণয়নের কারণে স্লোভেনিয়ার বর্ণমালা নিয়ে তদানীন্তন অনৈক্য দূরীভূত হয়েছিল তথাপি এই বর্ণমালা স্লোভেনীয় ভাষার জন্যে উপযোগী নয় বলে কেউ কেউ মনে করেন। এর একটি কারণ হচ্ছে স্লোভেনীয় ভাষার সকল ধ্বনি বর্তমান বর্ণমালা দিয়ে ঠিকমত প্রকাশ করা যায় না। যেমন, ধ্বনিটি ক্ষেত্রবিশেষে 'L l' বা 'V v' দিয়ে লেখা হয়। আবার 'E e' ও 'O o' শব্দভেদে বিভিন্ন স্বরবর্ণ বহন করে।
জেরি ম্যাগুইয়ার
জেরি ম্যাগুইয়ার হলো ১৯৯৬ সালে মুক্তিপ্রাপ্ত আমেরিকান প্রণয়ধর্মী হাস্য-নাট্য ক্রীড়ামূলক চলচ্চিত্র যেটি রচনা, প্রযোজনা ও পরিচালনা করেছেন ক্যামেরন ক্রোই। এতে অভিনয় করেছেন টম ক্রুজ, কুবা গুডিং জুনিয়র, রেনে জেলওয়েগার এবং রেজিনা কিং। এটি ক্রীড়া প্রতিনিধি লেই স্টেইনবার্গ থেকে অনুপ্রাণিত যে ১৯৯৩ এর এনএফএল ফ্রি এজেন্সি'র সময় টিম ম্যাকডোনাল্ড এর প্রযুক্তিগত পরামর্শক ছিলেন।  ১৯৯১ সালে জেফরি কেটজেনবার্গ দ্বারা লিখিত একটি ২৮ পৃষ্ঠার মেমো ডিজনিকে দেয়া হয়। এটি উত্তর আমেরিকায় ডিসেম্বর ১৩, ১৯৯৬ সালে মুক্তি পায়।
এই চলচ্চিত্রটি সমালোচকদের কাছ থেকে প্রশংসা পায় যারা এটির চিত্রনাট্য এবং অভিনয়ের প্রশংসা করে। এটি একটি ব্যবসাসফল চলচ্চিত্র ছিল যা $৫০ মিলিয়ন নির্মানব্যয়ের বিপরীতে $২৭৩ মিলিয়ন বিশ্বব্যাপী আয় করে। এটি ১৯৯৬ সালের সর্বোচ্চ আয়কারী চলচ্চিত্রের মধ্যে নবম স্থানে ছিল। চলচ্চিত্রটি অ্যাকাডেমি অ্যাওয়ার্ড এর জন্য পাঁচটি বিভাগে মনোনয়ন পায়। এগুলোর মধ্যে সেরা চলচ্চিত্র, সেরা অভিনেতা (টম ক্রুজ) অন্যতম। এছাড়াও পার্শ্ব অভিনেতার জন্য কুবা গুডিং জুনিয়র এই অ্যাকাডেমি পুরস্কার জিতে। টম ক্রুজকে সঙ্গীতধর্মী বা হাস্যরসাত্মক চলচ্চিত্রে সেরা অভিনেতা বিভাগে গোল্ডেন গ্লোব পুরস্কার দেয়া হয়৷ এছাড়াও চলচ্চিত্রটি আরো তিনটি গোল্ডেন গ্লোব মনোনয়ন এবং তিনটি স্ক্রিন অ্যাক্টরস গিল্ড পুরস্কার অর্জন করে।
সারসংক্ষেপ
ক্রীড়া প্রতিনিধি জেরি ম্যাগুইয়ার চাকরি থেকে বরখাস্ত হওয়ার পর আবার নিজের পায়ে দাঁড়ানোর চেষ্টা করছে৷ যাইহোক তার একমাত্র ক্লায়েন্ট হলো রড টিডওয়েল, একজন অসন্তুষ্ট ফুটবলার যে একটি ভালো চুক্তির আশা করছে।
সমালোচকদের প্রতিক্রিয়া
রোটেন টমেটোস এর ৮৪ টি সমালোচক রিভিউ এর উপর ভিত্তি করে এটি ৮৩% রেটিং পায় যার গড় স্কোর ৭.৭/১০।
ফিডব্যাক
ফিডব্যাক ঘটে যখন একটি সিস্টেমের আউটপুটগুলিকে কারণ-এবং-ইফেক্টের একটি চেইনের অংশ হিসাবে ইনপুট হিসাবে ফিরিয়ে দেওয়া হয় যা একটি সার্কিট বা লুপ গঠন করে। সিস্টেমটি তখন নিজের মধ্যে ফিড ফিড বলা যেতে পারে। প্রতিক্রিয়া সিস্টেমে প্রয়োগ করার সময় কারণ এবং প্রভাবের ধারণাটি সাবধানে পরিচালনা করতে হবে:
হ্যামিল্টন নাকি
তার মৃত্যুর পর একটি বিতর্কের সৃষ্টি হয়েছিল এবং অ্যাসোসিয়েটেড প্রেস সহ পাঁচটি সাময়িকী তাদের নাকির স্মৃতিতে রচিত বিবৃতি কিছু অংশ প্রত্যাহার করে নেয়, যেখানে দাবি করা হয়েছিল যে ১৯৬৭ সালে তিনি বিশ্বের প্রথম মানব থেকে মানব হার্ট প্রতিস্থাপনে অংশগ্রহণ করেছিলেন। ঘটনাটিকে সংবাদ মাধ্যম কর্তৃক অপর্যাপ্ত তথ্য পরীক্ষা এবং ত্রুটিসংশোধনের বিলম্বের একটি উদাহরণ হিসেবে উদ্ধৃত করা হয়েছে। For instance, in:
প্রাথমিক জীবন
নাকি দক্ষিণ আফ্রিকার পূর্ব কেপ প্রদেশের সেন্টানি গ্রামের এনজিসিংওয়ানে একটি দরিদ্র পরিবারে জন্মগ্রহণ করেন। তিনি ১৪ বছর বয়স পর্যন্ত মাত্র ছয় বছর শিক্ষা লাভ করেন। এরপর তিনি কেপটাউনে চলে যান। ১৯৪০ সাল থেকে তিনি কেপ টাউনের লাঙ্গায় থেকে কেপ টাউন বিশ্ববিদ্যালয়ে মালি হিসেবে কাজ করতে আসতেন। বিশেষ করে তিনি টেনিস কোর্টের ঘাসের পরিচর্যা করতেন।
চিকিৎসা পেশা ও অবসর
১৯৫৪ সালে বিশ্ববিদ্যালয়ের অস্ত্রোপচার অনুষদের রবার্ট গোয়েটজ নাকিকে প্রাণীদের গবেষণাগারে তাকে সাহায্য করতে বলেন। সেখানে নাকির প্রাথমিক দায়িত্ব খাঁচা পরিষ্কার করা হলেও পরে তিনি অ্যানাস্থেশিয়া করার দায়িত্ব পান। গোয়েৎজের অধীনে নাকির দায়িত্ব ছিল মূলত কুকুরের অ্যানাস্থেশিয়া করা, কিন্তু তিনি একটি জিরাফের উপর অপারেশন করার সময় "জিরাফ কেন পানি পান করার সময় অজ্ঞান হয় না তা নির্ধারণ করার জন্য জুগুলার ভেনাস ভাল্ব আলাদা করতে" সাহায্য করেছিলেন।
গোয়েটজ চলে যাওয়ার কয়েক বছর পর নাকি ক্রিস্টিয়ান বার্নার্ডের সহকারী হিসেবে গবেষণাগারে কাজ শুরু করেন। বার্নার্ড মার্কিন যুক্তরাষ্ট্রে ওপেন-হার্ট সার্জারি কৌশল অধ্যয়ন করেছিলেন এবং সেই কৌশলগুলো দক্ষিণ আফ্রিকায় নিয়ে এসেছিলেন। নাকি প্রথমে বার্নার্ডের জন্য পশুদের উপর অ্যানাস্থেশিয়া করতেন, কিন্তু তারপর তার অসাধারণ দক্ষতার কারণে তাকে ল্যাবরেটরির প্রধান অস্ত্রোপচার সহকারী হিসেবে নিযুক্ত করা হয়। বার্নার্ডকে উদ্ধৃত করে বলা হয় যে "যদি হ্যামিলটনের পড়াশোনার সুযোগ থাকত, তাহলে তিনি সম্ভবত একজন প্রতিভাবান শল্যচিকিৎসক হতেন" এবং নাকি ছিলেন "হৃদযন্ত্র প্রতিস্থাপনের ক্ষেত্রে সর্বকালের অন্যতম সেরা গবেষক"।
১৯৬৮ সালে বার্নার্ডের কার্ডিয়াক সার্জিক্যাল রিসার্চ টিম সার্জিক্যাল ল্যাবরেটরি থেকে সরে আসে, এবং নাকি এই টিমে হেটেরোটপিক বা "পিগিব্যাক" হৃদযন্ত্র প্রতিস্থাপন কৌশল বিকাশে সাহায্য করে। ১৯৭০-এর দশকে নাকি বার্নার্ডের দল ত্যাগ করে সার্জিক্যাল ল্যাবরেটরিতে ফিরে আসেন, এবার তিনি লিভার প্রতিস্থাপন নিয়ে কাজ করেন। এই সময়ে তার অবদান নিম্নরূপ:
নাকি তার কর্মজীবনে অনেক ছাত্র-ছাত্রীকে পড়িয়েছেন। তবে নিউজমিডিয়া সংস্থাগুলো এই সংখ্যাকে হাজার হাজার বলে উল্লেখ করেছে। তবে হিকম্যান বলেছেন যে মনে হচ্ছে এই সংখ্যা অতিরঞ্জিত করে বলা হচ্ছে। নাকি ১৯৯১ সালে অবসর গ্রহণের আগ পর্যন্ত হিকম্যানকে সাহায্য করেছেন। এরপর থেকে তিনি একজন মালী হিসেবে মাসে ৭৬০ র্যান্ড, অথবা মাসে প্রায় ২৭৫ ডলার পেতেন।
ব্যক্তিগত জীবন, অবসরোত্তর কর্মকাণ্ড, স্বীকৃতি ও মৃত্যু
নাকি চার ছেলে ও এক মেয়ে আছে বলে জানা গেছে। তিনি বিদ্যুৎ বা পানি বিহীন একটি ছোট এক কামরার বাড়িতে বাস করতেন। তার বেতনের বেশিরভাগই ট্রান্সকেইতে রেখে আসা স্ত্রী ও সন্তানদের জন্য পাঠাতেন। কিন্তু এই অর্থ দিয়ে তিনি তার মাত্র একজন সন্তানকে উচ্চ বিদ্যালয়ের শিক্ষা শেষ করাতে পেরেছেলিন। তিনি নিয়মিত গির্জায় যেতেন এবং নিয়মিত বাইবেল পড়তেন।
অবসরগ্রহণের পর, নাকি কেন্তানি সম্প্রদায়কে কিছু সাহায্য করেন, যেখানে তার পরিবারের কিছু অংশ বাস করতেন। উদাহরণস্বরূপ তার চিকিৎসা সংশ্লিষ্ট ব্যক্তিদের সাথে যোগাযোগ থেকে অনুদান চাওয়ার মাধ্যমে একটি বিদ্যালয় নির্মাণ এবং একটি ভ্রাম্যমাণ ক্লিনিকের ব্যবস্থা করেছিলেন। তিনি অবসরগ্রহণের পর তার চিকিৎসা কাজের সর্বজনীন স্বীকৃতি লাভ করেন, যার মধ্যে রয়েছে:
তিনি ২৯ মে, ২০০৫ তারিখে ৭৮ বছর বয়সে হৃদরোগে আক্রান্ত হয়ে লাঙ্গায় মৃত্যুবরণ করেন।
পারি, জ্য তেম
পারি, জ্য তেম (ফরাসি ভাষায়: Paris, je t'aime; অর্থ: প্যারিস, তোমাকে ভালবাসি) ১৮টি স্বল্পদৈর্ঘ্য চলচ্চিত্রের সমন্বয়ে নির্মীত একটি সংকলিত চলচ্চিত্র যা ২০০৬ সালে মুক্তি পায়। বিভিন্ন দেশ ও ভাষার বেশ কয়েকজন অভিনেতা এতে অভিনয় করেন। একেকটি স্বল্পদৈর্ঘ্য চলচ্চিত্র প্যারিস শহরের একেকটি arrondissement-এ চিত্রায়িত হয়েছে। মোট ২১ জন পরিচালক এতে অংশ নিয়েছেন। একেকটি ছবি একেক পরিচালক নির্মাণ করেছেন। অংশগ্রহণকারী পরিচালকদের মধ্যে আছেন Gurinder Chadha, Sylvain Chomet, জোল ও ইথান কোয়েন, Wes Craven, আলফোনসো কুয়ারোন, Nobuhiro Suwa, আলেকজান্ডার পেইন, Tom Tykwer, Walter Salles এবং Gus Van Sant।
নিক জেমস (সমালোচক)
নিক জেমস হলেন একজন ব্রিটিশ চলচ্চিত্র সমালোচক এবং সাইট অ্যান্ড সাউন্ড ম্যাগাজিনের সাবেক সম্পাদক। তিনি সাইট অ্যান্ড সাউন্ডে ১৯৯৭ থেকে আগস্ট ২০১৯ পর্যন্ত কাজ করেছেন। তিনি এর আগে দ্য গার্ডিয়ান, দ্য অবজারভার, দ্য ইন্ডিপেন্ডেন্ট, ইউএস ভোগ, লন্ডন রিভিউ অফ বুকস, এবং দ্য লিটারারি রিভিউ- এই চলচ্চিত্রে ও লিখেছেন। তিনি সেন্ট মার্টিন স্কুল অফ আর্ট এর একজন প্রাক্তন ছাত্র।
অভিজিৎ বন্দ্যোপাধ্যায় (সুরকার)
অভিজিৎ বন্দ্যোপাধ্যায়  (২৪ জুলাই ১৯৩১ — ২১ ফেব্রুয়ারি ২০২২) ছিলেন বাংলা গানের স্বর্ণযুগের একজন খ্যাতনামা সুরকার। চলচ্চিত্রের সঙ্গীত পরিচালক ছাড়াও গীতিকার হিসাবেও তিনি সুপরিচিত ছিলেন।  সলিল চৌধুরীর "স্যাটেলাইট" বলা হত যে তিনজনকে তাদের অন্যতম ছিলেন তিনি। অন্য দুজন ছিলেন - অনল চট্টোপাধ্যায় ও প্রবীর মজুমদার (১৯২৮-১৯৯০)।
জন্ম ও প্রারম্ভিক জীবন
অভিজিৎ বন্দ্যোপাধ্যায়ের জন্ম ১৯৩১ খ্রিস্টাব্দের ২৪ জুলাই উত্তর কলকাতার এক ব্রাহ্ম পরিবারে। তবে তার শৈশব ও বাল্যকাল কেটেছে দক্ষিণ কলকাতার ঢাকুরিয়ায়। রামচন্দ্র উচ্চ বিদ্যালয়ে তার পড়াশোনা। ১৯৪৮ খ্রিস্টাব্দে ম্যাট্রিক পাশ করেন। পিতা নিরাময় বন্দ্যোপাধ্যায় সহ পরিবারের সকল সদস্যের সঙ্গীতের যোগসূত্র ছিল। মেজোজ্যেঠা নিরুপম বন্দ্যোপাধ্যায় ছিলেন ধ্রুপদী শিল্পী। মাতা লাবণ্য বন্দ্যোপাধ্যায় অর্গানে মত হারমোনিয়াম বাজাতেন। সঙ্গীতশিল্পী অগ্রজ অরিন্দম বন্দ্যোপাধ্যায় গানও রচনা করতেন। স্বভাবতই ছোটবেলা থেকেই অভিজিতের সঙ্গীতের প্রতি আগ্রহ বাড়ে এবং অগ্রজের কাছে তার সঙ্গীতের হাতেখড়ি এবং অগ্রজের রচিত এক গানে তার প্রথম সুরারোপ। ব্রাহ্ম পরিবারের সূত্রে রবীন্দ্রের প্রভাবের জন্য তার সেই গানের সুর হল রবীন্দ্রসঙ্গীতে র ধরনের।
সঙ্গীত জীবন
অভিজিৎ বন্দ্যোপাধ্যায়ের সঙ্গীতজগতে আত্মপ্রকাশ ঘটে ভারতীয় গণনাট্যের মাধ্যমে। এখানে বামপন্থায় বিশ্বাসী তিনি সলিল চৌধুরীর শুধু অন্যতম সহকারী নয় শিষ্যও ছিলেন। প্রসঙ্গত উল্লেখযোগ্য যে, প্রবীর মজুমদার এবং অনল চট্টোপাধ্যায়ের সঙ্গে তিনি সলিল চৌধুরীর সঙ্গে মাঝে মধ্যেই মিলিত হতেন। এর মধ্যে প্রখ্যাত সঙ্গীতশিল্পী সুবীর সেনের সতীর্থ তিনি শাস্ত্রীয় সংগীতের তালিম নেন উষারঞ্জন বন্দ্যোপাধ্যায়ের কাছে। পিয়ানো বাজানো শেখেন ভি বালসারার কাছে। সরকারি চাকরির সঙ্গে সঙ্গীত চর্চা নিয়ে ব্যস্ত রইলেন। বাংলা গানের আঙ্গিনায় তার পরিচিতি ঘটে  কবি সত্যেন্দ্রনাথ দত্তের দূরের পাল্লা কবিতাটিতে সুরারোপ করে। তিনি অগ্রজের জোরাজুরিতেই কবিতার সুর দিয়েছিলেন। শেষে সলিল চৌধুরী র পরামর্শে ও সহযোগিতায় গানটি গাওয়ালেন  শ্যামল মিত্রকে দিয়ে। গণনাট্য পর্বে ১৯৪৯ খ্রিস্টাব্দে অনল চট্টোপাধ্যায়ের কথা ও অভিজিৎ বন্দ্যোপাধ্যায়ের সুরে ‘কোথায় সোনার ধান’ রেকর্ডে প্রকাশ হওয়ায় জনমানসে তুমুল আলোড়ন সৃষ্টি হয়। সেই সময় থেকে শুরু করে বহু বাংলা আধুনিক গানের অসামান্য সুরারোপ করেছেন তিনি। হেমন্ত মুখোপাধ্যায়, সনৎ সিংহ, সতীনাথ মুখোপাধ্যায়, মানবেন্দ্র মুখোপাধ্যায়, সুবীর সেন  সহ প্রবাদপ্রতিম একাধিক শিল্পীর কণ্ঠের গান বেজে উঠেছিল তাঁর সুরে। তার সঙ্গীত পরিচালনায় চলচ্চিত্রে গেয়েছেন মান্না দে, লতা মঙ্গেশকর, আশা ভোঁসলের মতো কিংবদন্তি শিল্পীরাও। তার  সঙ্গীত পরিচালনা শুরু হয় ১৯৬৮ খ্রিস্টাব্দে "অশ্রু দিয়ে লেখা" ছবিতে। তবে বাংলা আধুনিক গানের তুলনায় বাংলা ছবিতে কাজ কম। তিনি শেষ সঙ্গীত পরিচালনা করেন ঋণমুক্তি ছবিতে ২০০০ খ্রিস্টাব্দে।
জীবনে গান লিখেছেন অনেক, আর রচিত গানের  ইতিবৃত্ত নিয়ে রচনা করেছেন- ‘কিছু ভাবনা কিছু কথা’ গ্রন্থ। গানের পাশাপাশি লিখতেন কবিতাও। তার লেখা একমাত্র কাব্যগ্রন্থটি হল- ‘ঝড়ের রাতের পাখি’। তবে বাংলা গানের আকর গ্রন্থ হল - বাংলা গানের পথ চলা যার প্রতিটি কবিতায় রয়েছে মানব জীবন যাপনের প্রতিটি মুহূর্ত আর সংগ্রামী মানুষের ছবি। এখানেই তিনি রবীন্দ্রনাথকে চিহ্নিত করেন আধুনিক বাংলা গানের দিশারী হিসেবে। তার আর একটি গ্রন্থ হল-অকিঞ্চনের কড়চা।
আলাই নদী (মেলান্দহ)
আলাই নদী হচ্ছে বাংলাদেশের জামালপুর জেলার মেলান্দহ উপজেলায় অবস্থিত একটি নদী। নদীটির দৈর্ঘ্য ২০ কিলোমিটার।
অভিজিৎ বন্দ্যোপাধ্যায় (সুরকার)
জীবনাবসান
আধুনিক বাংলা গানের সুরের নিপুন কারিগর সুরকার অভিজিৎ বন্দ্যোপাধ্যায় বার্ধক্যজনিত রোগে বেশ কিছুদিন ভুগছিলেন। কয়েকদিন হাসপাতালে ভর্তিও হয়েছিলেন এবং পরে বাড়িতে ফিরে আসেন। কিন্তু ২০২২ খ্রিস্টাব্দের ২১ফেব্রুয়ারি ভাষা দিবসের সকালে শেষ নিঃশ্বাসত্যাগ করেন। তার দুই পুত্র অমিত ও অভিষেক এবং এক কন্যা মহাশ্বেতা সকলেই সঙ্গীতের সাথে যুক্ত। সঙ্গীতশিল্পী অগ্নিভ বন্দ্যোপাধ্যায় তার ভ্রাতুষ্পুত্র।
হযরত মোহানি
হযরত মোহানি (১ জানুয়ারি ১৮৭৫ - ১৩ মে, ১৯৫১) ভারতের স্বাধীনতা আন্দোলনের একজন ভারতীয় সক্রিয়কর্মী ও উর্দু ভাষার বিশিষ্ট কবি ছিলেন।
তাঁর প্রকৃত নাম সৈয়দ ফজল-উল-হাসান ছিলো। হযরত তার সাহিত্যিক নাম যা তিনি উর্দু কবিতায় ব্যবহার করতেন। আর শব্দ মোহানি হচ্ছে যেখানে তিনি জন্মগ্রহণ করেন মোহনের স্থানীয় জায়গা বোঝাতে ব্যবহৃত হয়েছিল। ১৯২১ সালে তিনি "ইনকিলাব জিন্দাবাদ" শব্দটি স্লোগান হিসেবে সৃষ্টি করেন। তিনি ছিলেন ভারতের কমিউনিস্ট পার্টির চারজন প্রতিষ্ঠাতার একজন।
কাবুল জওয়ানান
কাবুল জওয়ানান (کابل ځوانان Kābəl Źwānān, বাংলায় উচ্চারিত হয় "কাবুল যুবক") আফগানিস্তান প্রিমিয়ার লীগ (এপিএল)-এ অংশগ্রহণকারী একটি ফ্র্যাঞ্চাইজ ভিত্তিক ক্রিকেট দল। ২০১৮ সালে তারা অন্যতম সদস্য হিসেবে আফগানিস্তান প্রিমিয়ার লিগ এ যোগদান করে। আসরটির ১ম মৌসুমে আফগান লেগ স্পিনার রশিদ খান অধিনায়ক হিসেবে দায়িত্ব পালন করেছিলেন এবং জিম্বাবুয়ের কোচ হিথ স্ট্রিককে দলের প্রধান কোচ নিয়োগ করা হয়েছিল।
অন্টারিও মহাসড়ক ১২৭
কিংস হাইওয়ে ১২৭, (সাধারণত হাইওয়ে ১২৭-কে বুঝায়) হল অন্টারিওর কানাডিয়ান প্রদেশে একটি প্রাদেশিক রক্ষণাবেক্ষণকৃত হাইওয়ে। রাস্তাটি মেইনোথ থেকে শুরু হয়ে ব্যানক্রফটের উত্তরে হাইওয়ে ৬২ সাথে দক্ষিণ আলগোনকুইনের পৌরসভার হাইওয়ে ৬০, হুইটনি পূর্বদিকে এবং আলগোনকুইন প্রাদেশিক পার্ক সংযুক্ত করে। সম্পূর্ণ রাস্তাটি অন্টারিও প্রাদেশিক পুলিশ (ওপিপি) দ্বারা পাহারা দেওয়া হয়।
১৯৫৫ সালে হাইওয়ে ১২৭ মনোনীত হয়েছিল, সাধারণত আজ একই রাস্তাটি অনুসরণ করলে তা উত্তরে শেষ হয়। ১৯৬০ সালের শুরুর দিকে, পুরানো হাইওয়ে কয়েক কিলোমিটার বাইপাস করে হুইটনির পূর্ব দিকে একটি নতুন রাস্তা নির্মাণ করা সিদ্ধান্ত নেওয়া হয়। ১৯৬৩ সালে বাইপাসটি সম্পূর্ণ হয় এবং হাইওয়ে ১২৭-কে এর উপর দিয়ে বাইপাস করা হয়।
রাস্তার বিবরণ
হাইওয়ে ১২৭ হল আলগোনকুইন পার্কের পূর্ব দিকে একটি দূরবর্তী সংযোগকারী মহাসড়ক। এটি অন্টারিওর প্রাচীনতম প্রাদেশিক পার্ক এবং বিশ্বের সবচেয়ে ঘন ক্যাম্পিং ভিত্তির একটি। এটি মেইনোথের হাইওয়ে ৬২ এর উত্তর প্রান্তর সাথে হুইটনির পূর্বদিকে হাইওয়ে ৬০-কে সংযোক্ত করে। হাইওয়ে ১২৭, শুধুমাত্র লেক সেন্ট পিটার কমিউনিটির উপর দিয়ে গিয়েছে। হাইওয়ে ১২৭ তার যাত্রার উত্তর থেকে দক্ষিণ টেরমিনিতে যাওয়ার সময় বৃহৎ অণুন্নত বনের উপর দিয়ে যায়, এবং শুধুমাত্র লেক সেন্ট পিটার নামে কমিউনিটি পরে।
কানাডিয়ান শিল্ড দিয়ে যাওয়া সর্বাধিক রাস্তাসমূহ, হাইওয়ে ১২৭ পাহাড় এবং ঘন সরলবর্গীয় বনের মধ্যস্থলে ভূখণ্ড মুস্কি-সংকুলের ভিতর দিয়ে ভ্রমণ করে। রাস্তার পাশে সামান্য কৃষি জমি রয়েছে। একটি দৈনিক গড়ে দেখা গিয়েছে যে, সম্পূর্ণ হাইওয়ে ১২৭ রাস্তাটিতে প্রায় ২৪৫০টি যানবাহন চলাচল করে, যার মধ্যে ১৮০০টি যানবাহন চলাচল করে মেইনোথর ভিতরে, যা সম্পূর্ণ হাইওয়ে ১২৭ এর প্রায় তিনগুণ। অন্টারিও অন্যান্য প্রাদেশিক মহাসড়ক অনুযায়ী হাইওয়ে ১২৭ ওপিপি দ্বারা টহল দেওয়া হয়।
ইতিহাস
১৯৫৫ সালে, হাইওয়ে ১২৭ প্রথম মেইনোথ এবং হুইটনি মধ্যে বিদ্যমান রাস্তা বরাবর মনোনীত করা হয়েছিল। ১৯শে অক্টোবর হেস্টিংস কাউন্টি এবং ১৬ই নভেম্বর নিপিসসিং এর মধ্যে বিভাগটি মনোনীত করা হয়। এই হাইওয়েটি মনোনীত হওয়ার সময় এর দীর্ঘ ছিল। প্রথম দিকে এটি উত্তরের লেক সেন্ট পিটার পর্যন্ত বাঁধানো ছিল, পরে একে নুড়ি রাস্তা করা হয়। পরবর্তী কয়েক বছর ধরে, হাইওয়েটি উত্তরে হুইটনির দিকে বাঁধানো ছিল। ১৯৬০ সালের শুরুর দিকে, হাইওয়েটির উত্তরদিকের বিভাগের পূর্বে পাশে বাইপাস করার সিদ্ধান্ত নেওয়া হয়। ১৯৬১ সালে শুরুতে নির্মাণ কাজ হয় এবং ১৯৬৩ সালে রাস্তাটির  দৈর্ঘ্য কাটে কাজ সম্পন্ন করা হয়।  একপাশের ছোটো পুনর্নির্মাণ থেকে হাইওয়ে ১২৭ রাস্তাটি এরপর থেকে আর পরিবর্তন হয়নি।
জন জার্ভিস (সেট পরিচালক)
জন জার্ভিস একজন সেট পরিচালক ছিলেন। তিনি নাইটস অফ দ্য রাউন্ড টেবিল চলচ্চিত্রের জন্য শ্রেষ্ঠ শিল্প নির্দেশনা বিভাগে একাডেমি পুরস্কারের জন্য মনোনীত হন।
পল্লী উন্নয়নে স্বাধীনতা পুরস্কার বিজয়ীদের তালিকা
thumb|180px|“স্বাধীনতা পুরস্কার”-এর স্বর্ণ পদক
পল্লী উন্নয়নে স্বাধীনতা পুরস্কার বাংলাদেশের পল্লী ও এর জনসাধারণের জীবন-মান উন্নয়নে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। পল্লীবাসীর জীবন-মান উন্নয়নের বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মাহাবুব আলম চাষীকে “পল্লী উন্নয়নে স্বাধীনতা পুরস্কার” প্রদান করা হয়।
ড্যানিয়েল জেনেট
ড্যানিয়েল জেনেট (জন্ম ৮ আগস্ট ১৯৬১) একজন অ্যানিমেশন পরিচালক এবং ভিজ্যুয়াল ইফেক্ট সুপারভাইজার, ২০০৬ সালে যিনি একাডেমি পুরস্কারে বিজয়ী হন।অ্যানিমেটেড ফিল্ম হ্যাপি ফিট -এ তার কাজের জন্য তিনি জনপ্রিয়। ২০০৯ সালে, তিনি স্পাইক জোনজ ফিল্ম হোয়ার দ্য ওয়াইল্ড থিংস আরের জন্য ভিজ্যুয়াল ইফেক্টস এবং অ্যানিমেশনের তত্ত্বাবধান করেন।
আন্তর্জাতিক রসায়ন অলিম্পিয়াড
thumb|কানাডার মন্ট্রিলে অনুষ্ঠিত একটি আন্তর্জাতিক রসায়ন অলিম্পিয়াডের পদক। আন্তর্জাতিক রসায়ন অলিম্পিয়াড হাই স্কুল শিক্ষার্থীদের জন্য একট প্রতিযোগিতা। ১৯৬৮ সালে চেকোস্লোভাকিয়ার প্রাগে এর প্রথম আসর বসে।
প্রতিযোগিতার গঠন ও নিয়ম
প্রতিটি দল চারজন শিক্ষার্থী এবং দুইজন মেন্টর নিয়ে গঠিত হয়। প্রতিযোগীদেরকে অবশ্যই অনূর্ধ্ব ২০ হতে হয়। প্রতিযোগিতায় তত্ত্বীয় ও ব্যবহারিক অংশ থাকে। দুই অংশের জন্যই পাঁচ ঘণ্টা সময় বরাদ্দ থাকে। দুটি অংশের পরীক্ষা পৃথক দুই দিনে অনুষ্ঠিত হয়। তত্ত্বীয় অংশের মান ৬০ পয়েন্ট এবং ব্যবহারিক অংশের মান ৪০ পয়েন্ট।
বহিঃসংযোগ
Preparatory problems, final results, and the theoretical and practical examinations from each competition can be found on the respective IChO's website.
মেমফিস, মিশর
মেমফিস (মেনেফের) (مَنْف Manf ; বোহাইরিকⲙⲉⲙϥⲓ; Μέμφις) ছিল mḥw ("উত্তর") নামে পরিচিত নিম্ন মিশরের প্রথম নোম আইনেবু-হেদ্জের প্রাচীন রাজধানী। অধুনা মিশর রাষ্ট্রের বৃহত্তর কায়রোর গিজার ২০ কিলোমিটার (১২ মাইল) দক্ষিণে আধুনিক শহর মিত রাহিনার কাছে মেমফিসের ধ্বংসাবশেষ অবস্থিত।
খ্রিস্টপূর্ব তৃতীয় শতাব্দীতে প্রাচীন মিশরের হেলেনীয় যুগের টলেমীয় রাজ্যের অধিবাসী এক পুরোহিত ও ইতিহাসবিদ মানেথো উল্লিখিত একটি কিংবদন্তি অনুযায়ী, ফ্যারাও মেনেস এই শহরটি প্রতিষ্ঠা করেছিলেন। পুরনো রাজ্যের আমলে মেমফিস ছিল প্রাচীন মিশরের রাজধানী (কেমেত বা কুমাত) এবং প্রাচীন মিশরের সমগ্র ইতিহাস জুড়েই এটি একটি গুরুত্বপূর্ণ শহর হিসেবেই রয়ে যায়।
আমান হাকিম খান
আমান হাকিম খান (জন্ম ২৩ নভেম্বর ১৯৯৬) একজন ভারতীয় ক্রিকেটার । তিনি অ্যাভালন হাইটস ইন্টারন্যাশনাল স্কুল থেকে শিক্ষা গ্রহণ করেন  তিনি ৯ মার্চ ২০২১-এ মুম্বাইয়ের হয়ে ২০২০-২১ বিজয় হাজারে ট্রফিতে লিস্ট এ অভিষেক করেন। ২০২১-২২ সৈয়দ মুশতাক আলী ট্রফিতে মুম্বাইয়ের হয়ে ৪ নভেম্বর ২০২১-এ তার টি-টোয়েন্টি অভিষেক হয়।
২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ (আইপিএল) টুর্নামেন্টের নিলামে খানকে কলকাতা নাইট রাইডার্স কিনে নেয়। তিনি ২০২২ মৌসুমে দলের হয়ে একটিমাত্র ম্যাচ খেলেছিলেন, এবং ২০২২ সালের নভেম্বরে ২০২৩ সালের নিলামের আগে শার্দুল ঠাকুরের বিনিময়ে দিল্লি ক্যাপিটালসের কাছে বদলী করা হয়েছিল।
শিশু অধিকার সনদ
জাতিসংঘের শিশু অধিকার সনদ (সাধারণত সংক্ষেপে সিআরসি বা ইউএনসিআরসি) একটি আন্তর্জাতিক মানবাধিকার চুক্তি যা শিশুদের নাগরিক, রাজনৈতিক, অর্থনৈতিক, সামাজিক, স্বাস্থ্য এবং সাংস্কৃতিক অধিকার নির্ধারণ করে। সনদে শিশু বলতে ১৮ বছরের কম বয়সী যেকোনো মানুষকে সংজ্ঞায়িত করা হয়েছে, যদি না অপ্রাপ্তবয়স্কদের বয়স ঐ দেশের জাতীয় আইনে অন্যরুপ বলা থাকে।
আয়ারল্যান্ড
আয়ারল্যান্ড ৩০ সেপ্টেম্বর ১৯৯০ সালে কনভেনশনে স্বাক্ষর করে এবং ২৮ সেপ্টেম্বর ১৯৯২ সালে আপত্তি ছাড়াই এটি অনুমোদন করে।
যুক্তরাজ্য
যুক্তরাজ্য ১৬ ডিসেম্বর ১৯১৯-এ বেশ কয়েকটি ঘোষণার মাধ্যমে কনভেনশনটি অনুমোদন করে এবং ১৯৯৫ সালের জানুয়ারিতে শিশু অধিকার সংক্রান্ত কমিটির কাছে তার প্রথম প্রতিবেদন দেয়।
১ সেপ্টেম্বর ২০২০-এ, স্কটিশ পার্লামেন্ট-এ জাতিসংঘের শিশু অধিকার সংক্রান্ত কনভেনশন (ইনকর্পোরেশন) (স্কটল্যান্ড) বিল পেশ করা হয়।
মার্কিন যুক্তরাষ্ট্র
মার্কিন যুক্তরাষ্ট্র সরকার কনভেনশনের খসড়া তৈরিতে সক্রিয় ভূমিকা পালন করে এবং ১৬ ফেব্রুয়ারি ১৯৯৫ সালে এটি স্বাক্ষর করে, কিন্তু এটি অনুমোদন করেনি।
আরও দেখুন
• শিশুশ্রম
• শিশু অধিকার
• সেভ দ্য চিলড্রেন
• শিশুশ্রমের সবচেয়ে খারাপ রূপ সম্মেলন
বাস্কারভিলের কুকুর
বাস্কারভিলের কুকুর (দ্য হাউন্ড অফ দ্য বাস্কারভিলস) হল স্যার আর্থার কোনান ডয়েল রচিত শার্লক হোমস ধারাবাহিকের তৃতীয় গোয়েন্দা উপন্যাস। ১৯০১ সালের অগস্ট মাস থেকে ১৯০২ সালের এপ্রিল মাস পর্যন্ত এই উপন্যাসটি প্রথম দ্য স্ট্র্যান্ড ম্যাগাজিন-এ ধারাবাহিকভাবে প্রকাশিত হয়। উপন্যাসের পটভূমি ছিল ইংল্যান্ডের ওয়েস্ট কান্ট্রিতে অবস্থিত ডেভনের ডার্টমুর। মূল কাহিনীটি অলৌকিক উপায়ে জাত একটি বিকটদর্শন নারকীয় হাউন্ডের কিংবদন্তি থেকে অনুপ্রাণিত হত্যা-প্রচেষ্টার গল্প। শার্লক হোমস ও তার সঙ্গী ডক্টর ওয়াটসন এই কেসটির তদন্ত করেন। "শেষ সমস্যা" গল্পে আপাতদৃষ্টিতে প্রতীয়মান হোমসের মৃত্যুর এই উপন্যাসেই হোমসকে আবার দেখা যায় এবং  বাস্কারভিলের কুকুর উপন্যাসটির সাফল্যই এরপর শার্লক হোমস চরিত্রটিকে ফিরিয়ে আনেন ডয়েল।
২০০৩ সালে যুক্তরাজ্যের "বেস্ট-লভড নভেল" তালিকার বিবিসি’র দ্য বিগ রিড সমীক্ষায় ২০০টি উপন্যাসের মধ্যে এই উপন্যাসটি ১২৮তম স্থান অধিকার করে। ১৯৯৯ সালে ১০০ জন শার্লকিয়ান গবেষকের একটি যথাযথ রেটিং অনুসারে এই উপন্যাসটিকে সর্বশ্রেষ্ঠ হোমস উপন্যাস হিসেবে স্বীকৃতি দেওয়া হয়।
বাংলা অনুবাদ
এই বইটি ১৯৩২-৩৩-এ ‘বাস্কারভিলের কুকুর’ নামে হোমস-কাহিনির অনুবাদ করেছিলেন কুলদারঞ্জন রায়। তার পরে প্রেমাঙ্কুর আতর্থী ‘জলার পেতনি’ নামে বইটি অনুবাদ করেছিলেন।
রাজেশ্বরী চট্টোপাধ্যায়
প্রথম জীবন ও শিক্ষা জীবন
২৭ জুলাই ১৯২২ সালে রাজেশ্বরী চট্টোপাধ্যায় ব্রিটিশ ভারত এর অধুনা কর্ণাটক রাজ্যে জন্ম গ্রহণ করেন।তিনি তার ঠাকুমার তৈরি স্পোশাল ইংলিস স্কুল এ পড়াশোনা শুরু করেন।এর পর তিনি বিদ্যালয়ের পড়াশোনা শেষ করে ব্যঙ্গালোর এর সেন্টার কলেজ অফ ব্যাঙ্গালোর মহাবিদ্যালয়ে ভর্তি হন।ওই কলেজ থেকে তিনি বি.এসসি ও এড.এসসি ডিগ্তি লাভ করেন।তিনি ওই দুই পরীক্ষায় মহিশূর বিশ্ববিদ্যালয় এর মধ্যে প্রথম স্থান অধিকার করেন
ভারতে কর্মজীবন
১৯৫৩ সালে পিএইচডি ডিগ্রি লাভের পর তিনি ভারতে ফিরে এসে ব্যঙ্গালোর শহরের ইন্ডিয়ান ইন্টিটিউট অস সাইন্স এ একজন কর্মী হিসাবে যোগদেন।কই বছরে ইন্ডিয়ান ইন্টিটিউট অব সাইন্সয়ের কর্মী শিশির কুমার চট্টোপাধ্যায় মহাশয়ের সঙ্গে বিবাহ করেন।রাজেশ্বরী চট্টোপাধ্যায় ও তার স্বামী শিশির কুমার চট্টোপাধ্যায় মাইক্রোওয়েভ ইঞ্জিনিয়ারিং এর উপর গবেষণা শুরু করেন।তারা একটি গবেষণাগার গড়ে  তোলেন মাইক্রোওয়েভ গবেষণার জন্য।. একই সময়ে তিনি প্রোফেসর ও ইলেকট্রো কমিউনিকেশন ইঞ্জিনিয়ারিং বিভাগের চেয়ার পার্সন হিসাবে নিযুক্ত হন।তিনি প্রধানত ম্যাগনেটিক থিয়োরি,মাইক্রোওয়েভ টেকনোলজি,ইলেক্ট্রন টিউব সার্কিট, বিষয়ে শিক্ষাদান করতেন।এর পর কিছু বছর ধরে তিনি ২০ জনের করে পিএইচডি টিমের মেন্টর হিসাবে নিযুক্ত ছিলেন।তিনি ১০০ টির বেশি গবেষণা পত্র প্রকাশ করেছেন এবং কনেক গুলি বই লিখেছেন।
ব্যক্তিগত জীবন
১৯৫৩ রাজেশ্বরী চট্টোপাধ্যায় বিবাহ বন্ধনে আবদ্ধ হন ইন্ডিয়ান ইন্সিটিউট ও সাইন্স এর প্রোফেসর শিশির কুমার চট্রোপাধ্যায়ের সঙ্গে।তাদের কন্যা ইন্দিরা চট্টোপাধ্যায় ইলেক্ট্র ও বায়োমেডিক্যেল ইঞ্জিনিয়ার এর প্রোফেসর হিসাবে নিযুক্ত রয়েছে নেভাদা বিশ্ববিদ্যালয়ে,রেনো, ইউএসএ।
জব উই মেট
জব উই মেট (जब वी मेट) ইমতিয়াজ আলী রচিত ও পরিচালিত ২০০৭ সালের ভারতীয় হিন্দি ভাষার প্রণয়ধর্মী হাস্যরসাত্মক চলচ্চিত্র। শ্রী অষ্টবিনায়ক সিনে ভিশনের ব্যানারে চলচ্চিত্রটি প্রযোজনা করেন ধিলিন মেহতা। এতে শ্রেষ্ঠাংশে অভিনয় করেন কারিনা কাপুর ও শাহিদ কাপুর, এবং পার্শ্ব চরিত্রে অভিনয় করেন দারা সিং, পবন মালহোত্রা ও সৌম্য ট্যান্ডন।
মুম্বই, ভাতিন্ডা, ও শিমলার পটভূমিতে বর্ণিত জব উই মেট চলচ্চিত্রে দেখা যায় পাঞ্জাবি তরুণী গীত ধীলনের হতাশাগ্রস্থ মুম্বইয়ের ব্যবসায়ী আদিত্য কশ্যপের সাথে দিল্লিতে রাতের ট্রেনে দেখা হয়। আদিত্য একটি স্টেশনে নামলে গীত তাকে নিয়ে ট্রেনে ওঠতে গিয়ে দেখে ট্রেন চলে গেছে। প্রেমিকা থেকে প্রত্যাখ্যাত হয়ে ও কর্পোরেট ব্যবসায় থেকে বের হয়ে আসা আদিত্যের কোন গন্তব্য ছিল না, ফলে গীতের পরিবারের কাছে ফিরে গীত তাকে সঙ্গ দিতে এবং তার গোপন প্রেমিক অংশুমানের সাথে পালিয়ে যেতে সাহায্য করতে অনুরোধ করে।
চলচ্চিত্রটি ২০০৭ সালের ২৫শে অক্টোবর ভারতে ও যুক্তরাজ্যে এবং ২৬শে অক্টোবর বিশ্বব্যাপী মুক্তি পায়। চলচ্চিত্রটি ভারতে এবং বিশ্বব্যাপী বক্স অফিসে ব্যবসা সফল হয়। এটি সে বছর সর্বোর্চ আয়কারী হিন্দি চলচ্চিত্রের একটি। অষ্টবিনায়ক পরবর্তীকালে ঘোষণা দেয় জব উই মেট চারটি ভারতীয় ভাষায় পুনর্নির্মিত হবে: তামিল, তেলুগু, কন্নড় ও মালয়ালম। তবে, এটি কেবল তামিল ভাষায় কান্ডেন কাদলাই নামে পুনর্নির্মিত হয়।
চলচ্চিত্রটি বিপুল সমাদৃত হয় এবং মুক্তি পর কাল্ট খ্যাতি লাভ করে। এটি একাধিক চলচ্চিত্র পুরস্কার লাভ করে, তন্মধ্যে "ইয়ে ইশ্‌ক হায়ে" গানের জন্য শ্রেয়া ঘোষাল শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। গানটি অনেক সপ্তাহ চার্টবাস্টার ছিল।
লামডিং জংশন রেলওয়ে স্টেশন
লামডিং জংশন গুয়াহাটি-লামডিং বিভাগের একটি জংশন রেলওয়ে স্টেশন। এটি ভারতের আসাম রাজ্যের হোজাই জেলায় অবস্থিত। এটি লামডিং এবং পার্শ্ববর্তী এলাকায় রেল পরিষেবা প্রদানের কাজ করে।
ইতিহাস
চারত বিভাজনের পূর্ববর্তী দিনগুলিতে, আসাম চট্টগ্রাম থেকে আখাউড়া-কুলাউড়া-ছাতক লাইন এবং আখাউড়া-লাকসাম-চট্টগ্রাম লাইনের মাধ্যমে সংযুক্ত ছিল। চট্টগ্রাম বন্দরের সঙ্গে রেল সংযোগের জন্য আসাম চা রোপনকারীদের দাবির প্রতিক্রিয়ায় চট্টগ্রাম সংযোগ নির্মাণ করা হয়। ১৮৯১ সালে আসাম বেঙ্গল রেলওয়ে বাংলার পূর্ব দিকে রেলপথ নির্মাণ শুরু করে। ১৮৯৫ সালে চট্টগ্রাম ও কুমিল্লার মধ্যবর্তী ১৫০ কিলোমিটার দীর্ঘ (৯৩ মাইল) ট্র্যাক খোলা হয়েছিল। ১৮৯৬-১৮৯৮ সালে কুমিল্লা-আখাউড়া-কালাউড়া-বদরপুর বিভাগ খোলা হয়েছিল এবং ১৯০৩ সালে লামডিং পর্যন্ত বিস্তৃত হয়।
১৯০০ সালে আসাম বেঙ্গল রেলওয়ের লামডিং-গুয়াহাটি লাইন চালু হয়।
স্বাধীনতা ও বিভাজনের পর, ১৯৯৭ সাল নাগাদ সমগ্র গুয়াহাটি-লুডিং-দিব্রগড়-তিনসুকিয়া সেক্টর মিটার গেজ থেকে ব্রডগেজ রূপান্তর করা হয়।
লামডিং-শিলচার বিভাগের গেজ রূপান্তর কাজটি মার্চ-এপ্রিল ২০১৫ সালে সম্পন্ন করা হয়।
সুযোগ-সুবিধা
লামডিং রেলওয়ে স্টেশনে দুটি দ্বৈত বিছানা এসি অবসর কক্ষ, সাতটি দ্বৈত বিছানা সাধারণ অবসর কক্ষ এবং একটি তিন বিছানার শোবার কক্ষ রয়েছে। বয়স্ক এবং শারীরিকভাবে অক্ষম মানুষের জন্য দুটি এলিভেটর নির্মাণাধীন।
ইঞ্জিনশালা
লামডিংয়ে একটি মিটার গেজ লোকো শেড আছে, যখন সমগ্র গুয়াহাটি-লামদীং-ডিব্রুগড় লাইন ব্রড গেজে রূপান্তরিত করা হচ্ছিল তখন লামডিং-বদরপুর-শিলচর লাইনও ব্রড গেজে রূপান্তরিত করা হয়। নিউ গুয়াহাটি লোকে শ্যাড থেকে ওয়াইডিএম-৪ মিটার গেজ লোকো লামডিংয়ে স্থানান্তরিত করা হয়। সম্প্রতি, মিটার গেজ লোকো শেডকে অ্যালকো ও ইএমডি ইঞ্জিন সহ ১০০ টি ব্রড গেজ লোকো ধারণক্ষমতার লোকো শেডকে রূপান্তরিত হয়েছে।
লামডিং রেল বিভাগ
লামডিং রেল বিভাগ ১ মে ১৯৬৯ সালে গঠিত হয়।
মাইকেল ডব্লিও ক্যারল
মাইকেল ডব্লিও ক্যারল একজন মার্কিন আইনের অধ্যাপক এবং আমেরিকান বিশ্ববিদ্যালয়ের ওয়াশিংটন কলেজ অব ল-এর ইনফরমেশন জাস্টিস অ্যান্ড ইন্টেলেকচুয়াল প্রোপ্রার্টি প্রোগ্রামের পরিচালক। ক্যারল ক্রিয়েটিভ কমন্সর প্রতিষ্ঠাতা বোর্ড সদস্যদের একজন, যেটি একটি অলাভজনক সংস্থা যারা উপলব্ধ সৃজনশীল কাজের পরিসর বিস্তৃত করতে তা আইনগতভাবে বৈধ পদ্ধতিতে শেয়ারের জন্য এবং উন্মুক্ত ব্যবহারের জন্য লাইসেন্সকরণ কাজে নিয়োজিত। এছাড়া তিনি বিজ্ঞান গণগ্রন্থাগার পরিচালনা পর্ষদের সদস্য এবং ২০০৮ থেকে ২০১৩ সাল পর্যন্ত রিসার্চ ডাটা অ্যান্ড ইনফরমেশনের জাতীয় বিজ্ঞান অ্যাকাডেমি বোর্ডের হয়েও কাজ করেছেন।
ক্যারল মূলত মেধাস্বত্ত্ব আইন এবং ইলেকট্রনিক কমার্স আইনের কাজ করেছেন। এছাড়া তিনি সাহিত্য সাময়িকীর পিয়ার রিভিউতে উন্মুক্ত প্রবেশাধিকার সম্পর্কিত সংস্থার সক্রিয় আইনজীবী হিসেবে কাজ করছেন। তিনি এই বিষয়ের উপর লেখালেখি এবং বিভিন্ন স্থানে বক্তব্যও দিয়েছেন, এবং পাশাপাশি তিনি স্পার্ক লেখকদের একজন। বর্তমানে তিনি যুক্তরাষ্ট্রের জাতীয় নিরাপত্তা আইন ব্রিফের উপদেষ্টা বোর্ডে আছেন।
প্রাথমিক জীবন
আইন বিদ্যালয়ে অধ্যয়নের পর ক্যারল উইলমার কাটলার পিকারিং হেল অ্যান্ড ডোর-এ প্রায় এক বছরের জন্য সহযোগী অ্যাটর্নি হিসেবে কাজ করেছেন। এরপর ক্যারল মার্কিন যুক্তরাষ্ট্রের জেলা কোর্টের বিচারক জোসেস হেনস গ্রিন এবং ডি সি সার্কিট জজ জুডিথ ডব্লিউ রজার্স-এর সহকারী হিসেবে কাজ করেন। মেধাস্বত্ত্ব আইন ও ই-কমার্স বিষয়ের উপর আইনি অনুশীলনের জন্য তিনি পুনরায় উইলমারে ফিরে আসেন। ২০০১ সালে ভিলানোভা ইউনিভার্সিটি স্কুল অব ল’তে তিনি শিক্ষকতা কর্মজীবন শুরু করেন।
শিক্ষা
অধ্যাপক ক্যারল শিকাগো বিশ্ববিদ্যালয় থেকে স্নাতক এবং জর্জটাউন ইউনিভার্সিটি ল সেন্টার থেকে জুরিস ডক্টর ডিগ্রি অর্জন করেন। আইন বিদ্যালয়ে থাকাকালীন তিনি মার্কিন ফৌজদারি আইন পর্যালোচনার প্রধান সম্পাদক ছিলেন।
কর্মজীবন
ল স্কুলে শিক্ষকতার পূর্বে তিনি জিম্বাবুয়ের হোয়াং এর একটি মাধ্যমিক স্কুলে শিক্ষকতা করেন এবং আফ্রিকায় নির্বাচন সহায়তা প্রদানের জন্য আফ্রিকা-আমেরিকা ইনিস্টিটিউটের হয়ে কাজ করেন। তিনি ক্রিস্টি ক্যারলের সাথে বিবাহ বন্ধনে আবদ্ধ হন এবং তাদের সংসারে দুইটি কন্যা সন্তান, মেডেলেইন ক্যারল ও ভিভিয়ান ক্যারল, রয়েছে।
ব্যক্তিগত জীবন
তার স্ত্রী ক্যারল ক্রিস্টি, এবং তাদের দুই মেয়ে মেডেলিন ক্যারল এবং ভিভিয়ান ক্যারল।
প্রকাশনা
ক্যারলের প্রকাশনাগুলোর মধ্যে রয়েছে:
আন্দ্রেয়া-মে ৎসেপেডা
আন্দ্রেয়া-মে ৎসেপেডা (জন্ম ২৪ অক্টোবর ১৯৯৫) একজন অস্ট্রীয় ক্রিকেটার ও চিকিৎসক যিনি অস্ট্রিয়া জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি মূলত একজন অলরাউন্ডার। ২০১৯ সালে অস্ট্রিয়া দলের প্রথম টোয়েন্টি২০ আন্তর্জাতিক (টি২০আই) ম্যাচে তিনি দলীয় অধিনায়কের দায়িত্ব পালন করেছিলেন। ২০২১ সালে তিনি প্রথম অস্ট্রীয় নারী হিসেবে টি২০আই ম্যাচে শতরানের ইনিংস খেলেন। ২০২২ সালের জানুয়ারি মাসে আন্তর্জাতিক ক্রিকেট কাউন্সিল (আইসিসি) তাঁকে বর্ষসেরা নারী সহযোগী ক্রিকেটারের সম্মান প্রদান করে।
প্রারম্ভিক জীবন
৭ বছর বয়সে আন্দ্রেয়া-মে ৎসেপেডা বিদ্যালয়ে সর্বপ্রথম ক্রিকেট বিষয়ে শিক্ষা লাভ করেন। এর দুই বছর পরে তিনি প্রথম ক্রিকেট খেলা শুরু করেন, যখন তাঁর কনিষ্ঠ ভ্রাতাও ক্রিকেট খেলা আরম্ভ করেন। তাঁর নিজ শহরে শুধু একটি ক্রিকেট খেলার স্থান ছিল। সে সময়ে খুব কম সংখ্যক মেয়ে ক্রিকেট খেলত বিধায় তিনি ছেলেদের সাথেই প্রধানত ক্রিকেট অনুশীলন করতেন।
অনেক দিন ক্রিকেট খেলা চালিয়ে যাওয়ার পর আন্দ্রেয়া-মে ৎসেপেডা উপলব্ধি করেন যে তিনি নারীদের দলের হয়ে খেলতে চান। ২০১৫ সালে উট্রেখটে নেদার‍ল্যান্ডস আমন্ত্রিত একাদশের বিপক্ষে একটি ম্যাচে তিনি মহাদেশীয় একাদশের হয়ে খেলেন। মহাদেশীয় একাদশটি অস্ট্রিয়া, জিব্রাল্টার, ডেনমার্ক, ফ্রান্স, বেলজিয়াম ও হাঙ্গেরির কিছু খেলোয়াড় নিয়ে গঠিত হয়েছিল। ২০১৬ সালে অর্থাৎ এর পরবর্তী বছরে তিনি অস্ট্রিয়ায় নারীদের ক্রিকেটের গোড়াপত্তনে ভূমিকা রাখেন।
আন্তর্জাতিক কর্মজীবন
২০১৯ সালের ৩১ জুলাই ফ্রান্সের নঁত শহরের পার্ক দু গ্রঁ ব্লোতরো-এর ক্রিকেট মাঠে আয়োজিত একটি চতুর্দেশীয় সিরিজের দ্বিতীয় ম্যাচে নরওয়ের বিপক্ষে অধিনায়ক হিসেবে আন্দ্রেয়া-মে ৎসেপেডার টোয়েন্টি২০ আন্তর্জাতিক (টি২০আই) অভিষেক হয়, যেটি ছিল অস্ট্রিয়া দলের প্রথম আনুষ্ঠানিক টি২০আই ম্যাচ। ম্যাচটিতে নরওয়ে ১৬ রানে জয়ী হয়। পরবর্তীতে একই টুর্নামেন্টে জার্সিকে অস্ট্রিয়া ৩ রানে পরাজিত করে, যে ম্যাচে আন্দ্রেয়া-মে ৎসেপেডা বোলিং-এ ৪ ওভারে ১৮ রান দিয়ে ৩ উইকেট লাভ করেন। নরওয়েকেও ফিরতি ম্যাচে অস্ট্রিয়া পরাজিত করে, যে ম্যাচে তিনি দলের পক্ষে সর্বোচ্চ ৪৩ রান সংগ্রহ করেন। টুর্নামেন্টে চার দলের মধ্যে অস্ট্রিয়া তৃতীয় স্থান অধিকার করে, এবং মোট ১২৫ রান সংগ্রহ করে টুর্নামেন্টের সেরা রান সংগ্রাহক হন আন্দ্রেয়া-মে ৎসেপেডা।
২০২০ সালের আগস্ট মাসে নিম্ন অস্ট্রিয়ার জিবার্ন ক্রিকেট মাঠে অনুষ্ঠিত জার্মানি ও অস্ট্রিয়ার মধ্যকার দ্বিপাক্ষিক সিরিজে আন্দ্রেয়া-মে ৎসেপেডা আবারও দলের অধিনায়কত্ব করেন। পাঁচ ম্যাচের সিরিজটির প্রথম ও চতুর্থ ম্যাচে আন্দ্রেয়া-মে ৎসেপেডার সংগ্রহ অস্ট্রিয়ার পক্ষে সর্বোচ্চ হলেও জার্মানি সিরিজটিতে ৫–০ ব্যবধানে জয়লাভ করে।
২০২১ সালের আগস্ট মাসে ইতালির বিপক্ষে অস্ট্রিয়া আরেকটি পাঁচ ম্যাচের দ্বিপাক্ষিক সিরিজ খেলে, যে সিরিজের ম্যাচগুলো স্পিনাচেতোর রোমা ক্রিকেট মাঠে অনুষ্ঠিত হয়। এ সিরিজে অস্ট্রিয়ার অধিনায়ক ছিলেন এর পূর্বে অস্ট্রিয়ার হয়ে না খেলা গান্ধালি বাপাত। সিরিজের প্রথম ম্যাচটি ছিল ইতালি দলের প্রথম আনুষ্ঠানিক টি২০আই ম্যাচ। সে ম্যাচটিতে আন্দ্রেয়া-মে ৎসেপেডা ৬০ বলে ৩৩ রান সংগ্রহ করেন, যেটি ছিল দলের পক্ষে সর্বোচ্চ সংগ্রহ। ম্যাচটিতে ইতালি ৮ উইকেটে জয়লাভ করে। সিরিজের পরের তিনটি ম্যাচেই অস্ট্রিয়া জয়ী হয় ও সিরিজ নিজেদের করে নেয়। তৃতীয় ম্যাচটিতে আন্দ্রেয়া-মে ৎসেপেডা আবারও দলের পক্ষে সর্বোচ্চ রান সংগ্রহ করেন। সিরিজে শেষ পর্যন্ত অস্ট্রিয়া ৩–২ ব্যবধানে জয়ী হয়।
২০২১ সালের সেপ্টেম্বর মাসে গান্ধালি বাপাতের অধিনায়কত্বে অস্ট্রিয়া আরেকটি দ্বিপাক্ষিক সিরিজ খেলে। জিবার্ন ক্রিকেট মাঠে আয়োজিত সিরিজটিতে অস্ট্রিয়ার প্রতিপক্ষ ছিল বেলজিয়াম। সিরিজের প্রথম ম্যাচটি ছিল বেলজিয়াম দলের প্রথম আনুষ্ঠানিক টি২০আই ম্যাচ, যে ম্যাচে আন্দ্রেয়া-মে ৎসেপেডা ৬৩ বলে ১০১ রান সংগ্রহ করে টি২০আই ফরম্যাটে শতরানের ইনিংস খেলা প্রথম অস্ট্রীয় নারী হওয়ার গৌরব অর্জন করেন। ম্যাচটিতে অস্ট্রিয়া ১১৮ রানে জয়ী হয় ও আন্দ্রেয়া-মে ৎসেপেডা ম্যাচসেরা খেলোয়াড়ের পুরস্কার অর্জন করেন। সিরিজের বাকি দুটি ম্যাচেও অস্ট্রিয়া জয়ী হয়, এবং দুটি ম্যাচেই আন্দ্রেয়া-মে ৎসেপেডা দলের হয়ে সর্বোচ্চ রান সংগ্রহ করেন। এ কারণে উভয় ম্যাচেই ম্যাচসেরা খেলোয়াড়ের খেতাব অর্জন করতে সক্ষম হন তিনি।
ব্যক্তিগত জীবন
ক্রিকেট খেলার বাইরে পেশাগত জীবনে আন্দ্রেয়া-মে ৎসেপেডা একজন ডাক্তার হিসেবে কর্মরত আছেন।
মামাবাবু
মামাবাবু বাংলা সাহিত্যের একটি অন্যতম প্রধান কাল্পনিক চরিত্র। এই চরিত্রটি সৃষ্টি করেন সাহিত্যিক প্রেমেন্দ্র মিত্র। মামাবাবুর প্রথম উপন্যাস কুহকের দেশে প্রকাশিত হয় বিগত শতকের তিরিশের দশকের প্রথমদিকে, মাসিক মৌচাক পত্রিকায়। মামাবাবুর দুঃসাহসিক অভিযানগুলিতে আছে রহস্য, রোমাঞ্চ এবং বিজ্ঞানের ছোঁয়া।
চরিত্র
মামাবাবুর কাহিনীগুলি থেকে তার আসল নাম সঠিকভাবে জানা যায় না। বিভিন্ন রচনায় তাকে কখনও মিঃ রায় আবার কখনও মিঃ সেন বলে সম্বোধন করা হয়েছে। আর কুহকের দেশে উপন্যাসের একদম শুরুতেই লেখক মামাবাবুর সম্পর্কে যে বর্ণনা দিয়েছেন তা হল: "মামাবাবু দেখতে নাদুস-নুদুস নিরীহ চেহারার লোক। কথায় বার্তায়, আচারে ব্যবহারে, কোথাও তাঁর এমন কোনো লক্ষণ নেই যার দ্বারা মনে হতে পারে যে, তিনি অসাধারণ কিছু করতে পারেন। চেহারা ও প্রকৃতির দিক দিয়ে মনে হয় যে, সাধারণ কলেজের প্রফেসর বা অফিসের বড়বাবু হলেই বুঝি তাঁকে মানাত। ছেলেবেলায় তাঁর সম্বন্ধে সেই রকম আশাই সবাই করেছিল। পড়াশোনায় তিনি ভালো। সবাই ভেবেছিল বড় হয়ে একটা আরামের কাজই তিনি বেছে নেবেন। কিন্তু তার বদলে সবাইকে অবাক করে মামাবাবু গেলেন মাইনিং পড়তে। সসম্মানে মাইনিং পাশ করে এসে দেশে চাকরী পাবার সুবিধে থাকতেও তিনি গেলেন সুদূর বর্মার জঙ্গলে প্রসপেক্টর হয়ে। তাঁর চেহারা বিলেত ঘুরে এসেও তেমনি আয়েসী নাদুস-নুদুস ভদ্রলোকের মতো ছিল তখন।" দৈহিক বিশেষত্ব না থাকা সত্ত্বেও ক্ষুরধার বুদ্ধি, সকল বিষয়ে অগাধ পাণ্ডিত্য আর বরফশীতল মস্তিষ্কের জোরে তিনি নানান রহস্যের সমাধান করে ফেলেন অতি সহজেই। আরও জানা যায়, মামাবাবুর বিভিন্ন অদ্ভুত বিষয়ে আগ্রহের কথাও, মিচিনায় বা কলকাতায় তার বাড়ি জাদুঘরের সঙ্গে তুলনীয়। আর-পাঁচটা বাঙালীর মতোই তিনিও খাদ্যরসিক এবং নিদ্রাবিলাসী। মামাবাবু অবিবাহিত। তার অনুগত শাগরেদের নাম মংপো।
প্রকাশের ইতিহাস
মামাবাবু তার প্রথম অভিযান শুরু করেন কুহকের দেশে নামক একটি উপন্যাসে। উপন্যাসটি ছাপা হয়েছিল বিগত শতকের তিরিশের দশকের প্রথমদিকে, মৌচাক পত্রিকায়। যদিও মামাবাবু তখনও পাঠকমনে ততটা সাড়া ফেলতে পারেননি। সেটা পেরেছিলেন তার দ্বিতীয় অভিযানের মাধ্যমে। ১৯৪৮ সালে সিগনেট প্রেস থেকে প্রকাশিত হয় মামাবাবুর দ্বিতীয় উপন্যাস – ড্র্যাগনের নিঃশ্বাস। বইটির প্রচ্ছদ আঁকেন সত্যজিৎ রায়। এই বইটি বেরোবার পর পাঠকদের মনে নতুনভাবে দাগ কাটে 'মামাবাবু সিরিজ'। কল্পবিজ্ঞান জায়গা করে নেয় বাঙালি পাঠকদের মনে। যদিও এরপর অনেকদিন মামাবাবুকে নিয়ে নতুন কিছু লিখলেন না লেখক। এরই মাঝে প্রায় পনেরো বছর পর শ্রীপ্রকাশ ভবন থেকে গ্রন্থাকারে প্রকাশিত হয়েছিল মামাবাবুর প্রথম উপন্যাস কুহকের দেশে। তখন সমগ্র বিশ্বের মতো বাঙালি পাঠকদের মনেও কোথাও যেন কল্পবিজ্ঞান কাহিনির প্রবল চাহিদা, কিন্তু জোগান খুবই অল্প। তাই লেখক আবার কলম তুললেন।
ষাটের দশকে আলফা-বিটা থেকে প্রকাশ পেল মামাবাবুর তিনটি নতুন কাহিনী – মামাবাবুর প্রতিদান, আবার সেই মেয়েটি এবং অতলের গুপ্তধন। অনেকদিন পর মামাবাবুকে ফেরালেন লেখক। তাই সেইমতো তিনটি কাহিনী সমন্বিত গ্রন্থের নাম রাখা হল মামাবাবু ফিরলেন।
কাহিনীসমূহ
মামাবাবু সিরিজের উপন্যাসগুলি হল:
মার্টিন জেনসেন (শব্দ প্রকৌশলী)
মার্টিন জেনসেন একজন শব্দ প্রকৌশলী । তিনি দ্য কিংস স্পিচ চলচ্চিত্রের জন্য একাডেমি পুরস্কারে জন্য মনোনীত হন। ১৯৯০ সালের প্রথম দিক থেকে তিনি প্রায় ৯০টি চলচ্চিত্রে এবং টেলিভিশন শোতে কাজ করেছেন।
কুলঞ্জন
কুলঞ্জন বা দেওতারা (বৈজ্ঞানিক নাম: Alpinia malaccensis) হচ্ছে জিংগিবারেসি পরিবারের উদ্ভিদ। এটি আলংকারিক ও ভেষজ উদ্দেশ্যে চাষ করা হয়। ইন্দোনেশিয়া এবং মালয়েশিয়ায় এর আদি নিবাস। শুকনো রাইজোম থেকে তেল পাওয়া যায়। এটি অনেক ভেষজ গুণসম্পন্ন।
বহিঃসংযোগ
দেওতারার ইংরেজি নাম মালাক্কা জিনজার, অর্নামেন্টাল জিনজার। বৈজ্ঞানিক নাম alpinia malaccensis.
দেওতারা রাইজোমসমৃদ্ধ বলিষ্ঠ বীরুৎ–জাতীয় উদ্ভিদ। আদিবাসীরা প্রধানত ভেষজ উদ্ভিদ হিসেবে এর বিভিন্ন অংশ ব্যবহার করে। রাইজোমের রস অজীর্ণ এবং অম্লের কারণে পেটব্যথা উপশমে ব্যবহার করা হয়। শিশুদের শ্বাসকষ্ট এবং বড়দের ঠান্ডাজনিত রোগে রাইজোম ব্যবহার করা হয়। উত্তর ভারতে এর কচি ডগা সেদ্ধ করে খাওয়া হয়। পুরো গাছটাই সুঘ্রাণময়। এ গাছ থেকে তেলও পাওয়া যায়।
দেওতারা ফুলের গাছ প্রায় ৪ মিটার পর্যন্ত উঁচু হয়। পাতা সবৃন্তক, বৃন্ত ৩-৫ সেন্টিমিটার লম্বা। পুষ্পবিন্যাস রেসিম, খাড়া, ২০ থেকে ৩০ সেন্টিমিটার লম্বা নৌকাকৃতির দুটি বড় মঞ্জরি পুষ্পবিন্যাসকে আবৃত করে রাখে। বৃতি সাদা, ঘণ্টাকৃতির। ফুলের পাপড়ি তিনটি, সাদা রঙের। ফুল ফোটে মে থেকে অক্টোবরে। ফুল সুগন্ধিময় এবং অনেক দিন ধরে ফুটে থাকে।
সুন্দর ফুলের জন্য উষ্ণমণ্ডলীয় এলাকার এ কন্দজ উদ্ভিদ বাড়ির বাগানে এবং উদ্যানের সৌন্দর্যবর্ধনের জন্য রোপণ করা হচ্ছে।
ওয়াইলি প্রতিলিপিকরণ
ওয়াইলি প্রতিলিপিকরণ (Wylie transliteration) পদ্ধতি তিব্বতী লিপিকে ইংরেজি ভাষায় প্রচলিত বর্ণমালায় প্রকাশ করার একটি পদ্ধতি বিশেষ। ১৯৫৯ খ্রিষ্টাব্দে টারেল ভার্ল ওয়াইলি এই পদ্ধতি উদ্ভাবন করেন। এই পদ্ধতিতে তিব্বতী উচ্চারণের বদলে তিব্বতী লিপিকে প্রাধান্য দেওয়া হয়।
স্বরবর্ণ
তিব্বতী ভাষার চারটি স্বরবর্ণকে নিম্নলিখিত ভাবে ওয়াইলি প্রতিবর্ণীকরণে প্রকাশ করা হয়।
কোন শব্দাংশে উপর্যুক্ত কোন স্বরচিহ্নই না থাকলে, ইংরেজি a (উচ্চারণ আ) অক্ষর দ্বারা সেই ཨ་ স্বরকে লেখা হয়।
ব্যঞ্জনবর্ণ
তিব্বতী ভাষার ব্যঞ্জনবর্ণগুলি নিম্নলিখিত ভাবে ওয়াইলি প্রতিবর্ণীকরণে প্রকাশ করা হয়।
বড় অক্ষর
ওয়াইলি প্রতিবর্ণীকরণের পূর্বেকার প্রচলিত অন্যান্য প্রতিবর্ণীকরণ পদ্ধতিতে অনেক সময় কোন শব্দ বা শব্দাংশের মধ্যের মূল বর্ণগুলিকে জোর দেওয়ার জন্য ইংরেজিতে বড় করে লেখা হত। তিব্বতী অভিধানগুলি মূল বর্ণ অনুযায়ী সাজানো থাকে এবং মূল বর্ণের সামনে অবস্থিত ব্যঞ্জনবর্ণের উচ্চারণ হয় না। তাই মূল বর্ণ দ্বারা কোন শব্দের উচ্চারণ ভালো করে বোঝা যায়। কিন্তু ওয়াইলি প্রতিবর্ণীকরণ পদ্ধতিতে ইংরেজি ব্যাকরণের সঙ্গে সামঞ্জস্য রেখে মূল বর্ণের পরিবর্তে শব্দ বা শব্দাংশের প্রথম বর্ণকে বড় করে লেখা হয়। উদহারণ স্বরূপ বলা যায় যে, কাগ্যু ধর্মীয় গোষ্ঠীকে bKa' brgyud না লিখে Bka' brgyud লেখা হয়।
লিলি থাই
লিলি থাই, লিলি থান বা লিল্লি থাই নামেও পরিচিত, (হনোলুলু, হাওয়াই, নভেম্বর ৭, ১৯৮১) একজন মার্কিন পর্নোগ্রাফিক অভিনেত্রী।
তিনি তার দৃশ্যে যে উদ্দীপনা দেখান তার জন্য তিনি বিশেষভাবে পরিচিত। অস্টিনে কলেজে পড়ার সময় লিলি স্ট্রিপ ক্লাবে নাচতেন। ক্লাবগুলির মধ্যে দুইটার নাম তার সাক্ষাত্কার এবং জীবনীতে এসেছে, একটি "সুগারস আপটাউন ক্যাবারে" এবং অন্যটি "দ্য ইয়েলো রোজ", যদিও স্থানীয় ম্যানেজারের সাথে গুরুতর সমস্যার কারণে তিনি শুধুমাত্র এক সপ্তাহের জন্য পরবর্তী ক্লাবে কাজ করেছিলেন। টেক্সাস স্ট্রিপারদের সম্পর্কে একটি তথ্যচিত্রেও তাকে " ডান্সারস এক্সপোজড" নামে অভিহিত করা হয়েছে।
বগুড়া-১
বগুড়া-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৬নং আসন।
সীমানা
বগুড়া-১ আসনটি বগুড়া জেলার সারিয়াকান্দি উপজেলা ও সোনাতলা উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল মান্নান বিনা প্রতিদ্বন্দ্বিতায় নির্বাচিত হন।